Eparhija mileševska

**Eparhija mileševska** je eparhija Srpske pravoslavne crkve sa sedištem u manastiru Mileševi, gde se nalazi i saborna crkva eparhije.

Nadležni arhijerej je gospodin Filaret.

## Istorijat

### Osnivanje eparhije
Temelji eparhije u dolini Lima udareni su sa osnivanjem manastira Mileševe u prvoj polovini 13. veka. Data eparhija je često menjala ime, ali je uvek za svoju stolicu imala manastir Mileševu.

O osnivanju Mileševske mitropolije vrlo malo se zna. U jednoj službi Svetom Savi ona se naziva „slavnom mitropolijom". Jedan mileševski mitropolit, čije se ime ne zna, krunisao je bana Tvrtka za srpskog i bosanskog kralja. Prvi mileševski mitropolit čije nam je ime poznato je David. Bio je „bliski saradnik i poklisar hercega Stjepana Vukčića i njegovih
sinova". Prilikom sastavljanja oporuke hercega Stjepana, mitropolit David ga je pisao i bio svedok prilikom potpisivanja istoga.

Posle mitropolita Davida, a verovatno pod uticajem veza mitropolije sa prostorom i vladarima Hercegovine, jerarsi mileševski preuzimaju zvanje *Mitropolita hercegovačkog i mileševskog*. Tokom sledeća tri veka Mitropoliti ove eparhije stoluju u manastiru Mileševi.

### Obnova mileševske eparhije
Prvi podsticaj za osnivanje eparhije bio je proširenje zvanja Episkopa budimljanskog u *[[Episkop budimljanski|Episkop Budimljansko-Polimski]]*. Ovo se desilo posle Drugog svetskog rata, a trajalo je svega jednu deceniju.

Konačno, Eparhija mileševska za zapadni deo raške oblasti, Srednje Polimlje i Potarje, obrazovana je 1992. godine, i od tada u njenom središtu, manastiru Mileševa, stoluju: episkop Georgije, episkop Vasilije i episkop Filaret.

Svojim dolaskom u Mileševu, na Ivanjdan 7. jula 1999. godine, vladika Filaret (kršteno ime *Jelenko Mićević*), od prvog radnog časa na dužnosti episkopa Eparhije mileševske razvijao je svestranu aktivnost na povratku naroda pod okrilje Crkve, utemeljenju duhovnosti u tradicijama pravoslavne vere i svetosavlja, nastojanju na verskom prosvećenju dece i omladine, te na obnovi i jačanju ekonomije hramova i manastira u Eparhiji, kao i na izgradnji novih i podizanju iz ruševina starih crkava i manastira u Polimlju, Potarju i šire - u Raškoj oblasti.

## Manastiri
Manastiri Eparhije mileševske su:
* Manastir Mileševa, najveći i najznačajniji
* Manastir Banja
* Manastir Svete Trojice
* Manastir Davidovica
* Manastir Kumanica
* Manastir Dovolja
* Manastir Dubnica
* Manastir Janja
* Manastir Đurđevića Tara 
* Manastir Bistrica
* Manastir Dubočica
* Manastir Mažići
* Manastir Seljani

## Jerarsi
### [[Mitropolit mileševski]]
* David (1466-1470).

### [[Mitropoliti hercegovačko-mileševski]]
* Diomidije (pre 1524),
* Marko (1531-1534),
* Leontije (1601-1611),
* Longin (1633-pre 1643),
* Maksim II (1643-1648),
* Jovan (1675-1676),
* Pavle (1744).

### [[Episkop budimljanski|Episkopi budimljansko-polimski]]
Zvanje polimskog episkopa bilo je spojeno sa zvanjem episkopa budimljanskog - Episkopi budimljansko-polimski:
* Makarije Đorđević (1947-1955),
* German Đorić (1955-1956), administrirao eparhijom.

### [[Episkopi mileševski]]
* Georgije Đokić (1992-1994) - administrator,
* Vasilije Veinović (1994-1997),
* Filaret Mićević (1999-).

## Povezano
* Budimljansko-polimska eparhija

## Izvori
* http://www.spcoluzern.ch/index.php?pg=617&lang=sr

## Reference

## Vanjske veze
* Eparhija mileševska
* Mileševska eparhija danas („Pravoslavlje“, br. 909, 1. februar 2005.) 
* Srpski pravoslavni manastiri